ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങൾ
രോഗപ്രതിരോധത്തില് മാതൃകയായി വടക്കു കിഴക്കന് മേഖല
കേന്ദ്രീകൃതവും ,ഒരുമിച്ചുള്ളതുമായ ഒരു പോരാട്ടമാണ് കോവിഡിനെതിരെ രാജ്യത്ത് നടക്കുന്നത്.ഇന്ത്യയുടെ വടക്കുകിഴക്കൻ സംസ്ഥാനങ്ങളിലെ ആരോഗ്യപാലന മേഖലയിലെ അടിസ്ഥാനസൗകര്യങ്ങൾ വർധിപ്പിക്കുന്നതിൽ ,ശക്തവും കാലേകൂട്ടിയുള്ളതുമായ പിന്തുണയാണ് കേന്ദ്രസർക്കാർ നൽകിയിട്ടുള്ളത്.
രാജ്യത്തെ മറ്റു പ്രദേശങ്ങളേക്കാൾ കുറഞ്ഞ രോഗബാധയാണ് വടക്കുകിഴക്കൻ സംസ്ഥാനങ്ങളിൽ ഉണ്ടായിട്ടുള്ളത്.താഴെയുള്ള പട്ടികയിൽ നൽകിയിരിക്കുന്നത് പോലെ,ഈ മേഖലയിൽ ചികിത്സയിൽ കഴിയുന്നവരുടെ എണ്ണം 3731 ഉം രോഗമുക്തി നേടിയവരുടെ എണ്ണം 5715 ലേറെയുമാണ്.പൊതുവെ കുറഞ്ഞ മരണനിരക്കുള്ള ഈ മേഖലയിൽ, മണിപ്പൂർ,മിസോറാം,നാഗാലാൻഡ്,സിക്കിം സംസ്ഥാനങ്ങളിൽ ഇതുവരെ മരണമൊന്നും റിപ്പോർട്ട് ചെയ്തിട്ടില്ല.
വടക്കുകിഴക്കൻ മേഖലകളിലെ കോവിഡ് പ്രതിരോധത്തിനു തടസ്സമായിരുന്ന പ്രധാന വസ്തുത ,രോഗപരിശോധന സംവിധാനങ്ങളുടെ അഭാവമായിരുന്നു.എന്നാൽ ഇന്ന് ,ആരോഗ്യകുടുംബക്ഷേമമന്ത്രാലയം വഴി കേന്ദ്രസർക്കാർ നടത്തിയ കേന്ദ്രീകൃതമായ നടപടികളിലൂടെ അവസ്ഥയ്ക്ക് മാറ്റം വന്നിട്ടുണ്ട്.നിലവിൽ വടക്കുകിഴക്കൻ സംസ്ഥാനങ്ങളിൽ, 39 പൊതുമേഖല ലാബുകളും മൂന്നു സ്വകാര്യലാബുകളും അടക്കം 42 കേന്ദ്രങ്ങളിൽ കോവിഡ് പരിശോധന സൗകര്യമുണ്ട്.
കോവിഡ് ചികിത്സയ്ക്കായുള്ള ആശുപത്രികൾ,ആരോഗ്യകേന്ദ്രങ്ങൾ,കോവിഡ് കെയർ സെന്ററുകൾ തുടങ്ങിയവയുടെ വലിയതോതിലുള്ള അഭാവം വടക്കുകിഴക്കൻ സംസ്ഥാനങ്ങൾ നേരിട്ടിരുന്നു.എന്നാൽ,കേന്ദ്രസഹായത്തോടെ മേഖലയിലെ ആരോഗ്യപാലന സൗകര്യങ്ങളിൽ വലിയ തോതിൽ പുരോഗതി ഉണ്ടായിട്ടുണ്ട്.നിലവിലെ സ്ഥിതി താഴെപ്പറയുന്നു.
കൂടാതെ, ICU കിടക്കകൾ,ഐസൊലേഷൻ കിടക്കകൾ,ഓക്സിജൻ സഹായമുള്ള കിടക്കകൾ,വെന്റിലേറ്ററുകൾ തുടങ്ങിയവയുടെ എണ്ണം വര്ധിപ്പിക്കുന്നതിലും വടക്കുകിഴക്കൻ സംസ്ഥാനങ്ങൾക്ക് കേന്ദ്രസർക്കാർ പിന്തുണ നൽകിയിട്ടുണ്ട്.കോവിഡ് ബാധയെ മികച്ചരീതിയിൽ തടയുന്നതിൽ ഈ സഹായം വലിയ പങ്കുവഹിച്ചിട്ടുണ്ട്.
N95 മാസ്കുകൾ , PPE കിറ്റുകൾ ,HCQ ഗുളികകൾ എന്നിവയുടെ ലഭ്യത വർദ്ധിപ്പിക്കുന്നതിലും വടക്കുകിഴക്കൻ സംസ്ഥാനങ്ങൾക്ക് കേന്ദ്രസർക്കാർ ശക്തമായ പിന്തുണ നൽകിയിരുന്നു.
വാണിജ്യ വ്യവസായ മന്ത്രാലയം
ലോകവ്യാപാര സംഘടനയുടെ മന്ത്രിതല സമ്മേളനത്തിന് ന്യൂഡല്ഹിയില്തുടക്കമായി
ലോകവ്യാപാര സംഘടനയുടെആഭിമുഖ്യത്തില്വികസ്വരരാഷ്ട്രങ്ങളിലെ മന്ത്രിതല സമ്മേളനത്തിന് ന്യൂഡല്ഹിയില്തുടക്കമായി. ബഹുമുഖ നിയമാധിഷ്ടിതവ്യാപാര സംവിധാനം ഗുരുതരമായവെല്ലുവിളികള് നേരിടുന്ന വേളയിലാണ് സമ്മേളനം നടക്കുന്നത്. വിവിധ വിഷയങ്ങളിന്മേല്കൂട്ടായ ചര്ച്ച നടത്തി പരിഹാരം കണ്ട് മുന്നോട്ട് പോകാന് സമ്മേളനംഅവസരമൊരുക്കും. 16 വികസ്വരരാഷ്ട്രങ്ങളും, 6 അവികസ്വരരാഷ്ട്രങ്ങളും സമ്മേളനത്തില് പങ്കെടുക്കുന്നുണ്ട്.
(ലോകവ്യാപാര സംഘടനയുടെതര്ക്കപരിഹാരസംവിധാനം ഇന്ന്ഗുരുതരമായ പ്രതിസന്ധി നേരിടുകയാണെന്ന്ഇന്ന് നടന്ന മുതിര്ന്ന ഉദ്യോഗസ്ഥരുടെയോഗത്തെ അഭിസംബോധന ചെയ്യവേകേന്ദ്ര വാണിജ്യസെക്രട്ടറിഡോ. അനൂപ്വാധ്വാവന് അഭിപ്രായപ്പെട്ടു. ഈ സംവിധാനം നേരെയാക്കുന്നതിന് സൃഷ്ടിപരമായ പരിഹാരംകാണേണ്ടതുണ്ടെന്ന്അദ്ദേഹം പറഞ്ഞു.
രണ്ട്ദിവസത്തെ സമ്മേളനം താഴെപ്പറയുന്ന വിഷയങ്ങള് ചര്ച്ച ചെയ്യും:
1. ലോകവ്യാപാരസംഘടനയുടെഅപ്പലേറ്റ്സംവിധാനത്തിലെ പ്രതിസന്ധിയ്ക്ക്അടിയന്തരമായി പരിഹാരംകാണുക.
2. സംഘടനയുടെ പരിഷ്ക്കരണങ്ങളില്വികസ്വരരാഷ്ട്രങ്ങളുടെയുംഏറ്റവുംകുറഞ്ഞവികസനം നടന്ന രാഷ്ട്രങ്ങളുടെയും മുന്ഗണനാ വിഷയങ്ങള്ക്ക് പ്രാധാന്യം നല്കുക
3. വികസ്വരരാഷ്ട്രങ്ങള്ക്ക് നിര്ണ്ണായകമായവിഷയങ്ങളില്ചര്ച്ചകളുടെ അജണ്ട നിര്ണ്ണയിക്കുക.
4. എല്ലാവികസ്വരരാഷ്ട്രങ്ങള്ക്കുംഏറ്റവുംകുറഞ്ഞ വികസനം നടന്ന രാഷ്ട്രങ്ങള്ക്കും പ്രത്യേക പരിഗണനാ മാനദണ്ഡങ്ങള് എങ്ങനെ ഉറപ്പാക്കാം.
ഇന്നത്തെ ഉദ്യോഗസ്ഥതലയോഗത്തിലെചര്ച്ചയില് നിന്ന്ഉരുത്തിരിഞ്ഞ്വരുന്ന നിര്ദ്ദേശങ്ങള് നാളെ നടക്കുന്ന മന്ത്രിതലയോഗം പരിഗണിക്കും.
ND MRD- 281
ധനകാര്യ മന്ത്രാലയം
ഈ സാമ്പത്തിക വർഷം ഇന്ത്യയുടെ ചരക്ക് വ്യാപാര കമ്മി ചുരുങ്ങുന്നു
ന്യൂഡൽഹി, ജനുവരി 29, 2021
2020 ലെ കോവിഡ്-19 മഹാമാരി, മഹാമാന്ദ്യത്തിനുശേഷമുള്ള ഏറ്റവും വലിയ ആഗോള മാന്ദ്യത്തിന് കാരണമായി. 2020 ൽ ആഗോള ചരക്ക് വ്യാപാരത്തിൽ 9.2 ശതമാനം കുറവ് വരുമെന്ന് കേന്ദ്ര ധനമന്ത്രി ഇന്ന് പാർലമെന്റിൽ അവതരിപ്പിച്ച 2020-21ലെ സാമ്പത്തിക സർവേ വ്യക്തമാക്കുന്നു.
ഇന്ത്യയുടെ ഇറക്കുമതിയിലുണ്ടായ ഇടിവ് കയറ്റുമതിയെക്കാൾ ഉയർന്നു നില്ക്കുന്നതായി സാമ്പത്തിക സർവേ നിരീക്ഷിക്കുന്നു. 2020-21 ഏപ്രിൽ മുതൽ ഡിസംബർ വരെയുള്ള കാലയളവിൽ, 57.5 ബില്യൺ യുഎസ് ഡോളറിന്റെ വ്യാപാര കമ്മിയാണ് രേഖപ്പെടുത്തിയത്. ഇതേ കാലയളവിൽ, 2019-20ൽ ഇത് 125.9 ബില്യൺ യുഎസ് ഡോളർ ആയിരുന്നു.
കറന്റ് അക്കൌണ്ട്:
കയറ്റുമതി - 2020-21 ഏപ്രിൽ മുതൽ ഡിസംബർ വരെയുള്ള കാലയളവിൽ ചരക്ക് കയറ്റുമതി  15.7 ശതമാനം ഇടിഞ്ഞ് 200.8 ബില്യൺ യുഎസ് ഡോളറായി. 2019-20 ഏപ്രിൽ മുതൽ ഡിസംബർ വരെയുള്ള കാലയളവിൽ ഇത് 238.3 ബില്യൺ യുഎസ് ഡോളറായിരുന്നു.
ഇറക്കുമതി - 2020-21 ഏപ്രിൽ മുതൽ ഡിസംബർ വരെയുള്ള കാലയളവിൽ മൊത്തം ചരക്ക് ഇറക്കുമതി  29.1 ശതമാനം കുറഞ്ഞ് 258.3 ബില്യൺ യുഎസ് ഡോളറായി. കഴിഞ്ഞ വർഷം ഇതേ കാലയളവിൽ ഇത് 364.2 ബില്യൺ ഡോളറായിരുന്നു. പെട്രോളിയം ഉത്പന്നങ്ങളുടെ ഇറക്കുമതിയിലെ കുത്തനെയുള്ള ഇടിവ് മൊത്തത്തിലുള്ള ഇറക്കുമതി വളർച്ച കുറയാൻ കാരണമായി. ഇറക്കുമതി ചുരുങ്ങിയതോടെ ചൈനയുമായും യുഎസുമായും വ്യാപാര സന്തുലിതാവസ്ഥ മെച്ചപ്പെട്ടുവെന്ന് 2020-21 സാമ്പത്തിക സർവേ പറയുന്നു.
സേവനമേഖല - 2020 ഏപ്രിൽ മുതൽ സെപ്റ്റംബർ വരെ 41.7 ബില്യൺ യുഎസ് ഡോളറാണ് നെറ്റ് സേവന വരുമാനം. കഴിഞ്ഞ വർഷം മുമ്പ് ഇതേ കാലയളവിൽ ഇത് 40.5 ബില്യൺ ഡോളറായിരുന്നു. മൊത്തം സേവന കയറ്റുമതിയുടെ 49 ശതമാനവും സോഫ്റ്റ്വെയർ സേവനങ്ങളാണ്.
സ്വകാര്യ പണകൈമാറ്റത്തിൽ, പ്രധാനമായും വിദേശത്ത് ജോലി ചെയ്യുന്ന ഇന്ത്യക്കാരുടെ പണമടയ്ക്കലാണ്. 2020-21 ആദ്യ പാദത്തിൽ 35.8 ബില്യൺ യുഎസ് ഡോളറാണ് വിദേശത്ത് ജോലി ചെയ്യുന്ന ഇന്ത്യക്കാരുടെ സംഭാവന. മുൻ വർഷത്തെ അപേക്ഷിച്ച് 6.7 ശതമാനം കുറവാണ് രേഖപ്പെടുത്തിയത്.
17 വർഷത്തെ ഇടവേളയ്ക്ക് ശേഷം വാർഷിക കറന്റ് അക്കൗണ്ട് മിച്ചമായിരിക്കുമെന്നാണ് പ്രതീക്ഷിക്കുന്നത്.
(ക്യാപിറ്റൽ അക്കൗണ്ട്:
ക്യാപിറ്റൽ അക്കൗണ്ട് സംതുലനം വിദേശ നിക്ഷേപ ഒഴുക്ക് മൂലം ശക്തിപ്പെടുത്തുന്നുവെന്നാണ് 2020-21ലെ സാമ്പത്തിക സർവേ നിരീക്ഷിക്കുന്നത്. 2020 ഏപ്രിൽ-ഒക്ടോബർ കാലയളവിൽ, വിദേശനിക്ഷേപത്തിന്റെ ഒഴുക്ക് 27.5 ബില്യൺ യുഎസ് ഡോളറാണ്. 2019-20 ലെ ആദ്യ ഏഴു മാസങ്ങളെ അപേക്ഷിച്ച് 14.8 ശതമാനം കൂടുതലാണിത്. കറന്റ്, ക്യാപിറ്റൽ അക്കൗണ്ടിലെ ഈ സംഭവവികാസങ്ങൾ മികച്ച വിദേശനാണ്യ കരുതൽ ശേഖരത്തിലേക്ക് നയിച്ചു. വിദേശനാണ്യ കരുതൽ ശേഖരം 2021 ജനുവരി 8 വരെയുള്ള കണക്കനുസരിച്ച്, 586.1 ബില്യൺ യുഎസ് ഡോളറിലെത്തി.
2020 സെപ്റ്റംബർ അവസാനത്തിൽ ഇന്ത്യയുടെ വിദേശ കടം 556.2 ബില്യൺ യുഎസ് ഡോളറായിരുന്നതായി 2020-21ലെ സാമ്പത്തിക സർവേ നിരീക്ഷിക്കുന്നു. അതായത് 2.0 ബില്യൺ യുഎസ് ഡോളറിന്റെ  കുറവ് രേഖപ്പെടുത്തി. 2020 മാർച്ചിൽ വിദേശ കടത്തിന്റെ ജിഡിപിയുമായുള്ള അനുപാതം 21.6 ശതമാനമായി മെച്ചപ്പെട്ടു.
മന്ത്രിസഭ
റെയില്വേസംരക്ഷണ സേനയ്ക്കുംഓര്ഗനൈസ്ഡ് ഗ്രൂപ്പ് എ പദവി നല്കാന് മന്ത്രിസഭാ തീരുമാനം
ഇന്ത്യന് റെയില്വേസംരക്ഷണ സേനയ്ക്ക്  ഓര്ഗനൈസ്ഡ് ഗ്രൂപ്പ് എ പദവിയും നോണ് ഫംഗ്ഷണല് ഫിനാന്ഷ്യല് അപ്ഗ്രഡേഷന്റെ ആനുകൂല്യങ്ങളും 2016 ജനുവരി 1 മുതല്ക്ക് അനുവദിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. 2000 ജൂണ് 6 മുതല്ക്ക് സീനിയര്ഡ്യൂട്ടി പോസ്റ്റിന്റെ  30% നോണ് ഫംഗ്ഷണല് സെലക്ഷന് ഗ്രേഡ് അനുവദിക്കാനും തീരുമാനമായി. കേന്ദ്ര പഴ്സണല്, പരിശീലന വകുപ്പ് 24.04.2009 നും 06.06.2000 നും പുറത്തിറക്കിയമാര്ഗനിര്ദ്ദേശമനുസരിച്ചാണിത്.
ഇന്ത്യന് റെയില്വേസംരക്ഷണ സേനയ്ക്ക്  ഓര്ഗനൈസ്ഡ് ഗ്രൂപ്പ് എ പദവി നല്കുന്നത് ഉദ്യോഗത്തിലെ അവരുടെ വളര്ച്ചാ മുരടിപ്പ് അവസാനിപ്പിക്കുകയും ഉദ്യോഗക്കയറ്റത്തിനുള്ള സാധ്യകതള് വര്ദ്ധിപ്പിക്കുകയുംചെയ്യും.
ആര്.പി.എഫിലെ അര്ഹരായ ഉദ്യോഗസ്ഥര്ക്ക് ഇതിന്റെ പ്രയോജനം ലഭിക്കും.
പശ്ചാത്തലം
ഡല്ഹിഹൈക്കോടതി 2012 ഡിസംബര് 4 ന് പുറപ്പെടുവിച്ച ഉത്തരവില് ആര്.പി.എഫിന് ഗ്രൂപ്പ് എ സര്വീസ് പദവി നല്കാന് റെയില്വേക്ക് നിര്ദ്ദേശം നല്കിയിട്ടുണ്ട്. 2019 ഫെബ്രുവരി 5 ന് സുപ്രീംകോടതിയും ഈ ഉത്തരവ്ശരിവെച്ചു. ഇതിനെ തുടര്ന്നാണ് ആര്.പി.എഫിന് ഓര്ഗനൈസ്ഡ് ഗ്രൂപ്പ് എ സര്വീസ് പദവി നല്കാന് റെയില്വേബോര്ഡ് നിര്ദ്ദേശിച്ചത്.
(ND/MRD
പ്രത്യേക സേവനങ്ങളും ഫീച്ചറുകളും
കേന്ദ്ര കിഴങ്ങുവിള ഗവേഷണസ്ഥാപനം വജ്രജൂബിലിയുടെ നിറവിൽ
തിരുവനന്തപുരം : 2023 ജൂലൈ 20
കേന്ദ്ര കൃഷി - കർഷക ക്ഷേമ മന്ത്രാലയത്തിന് കീഴിൽ തിരുവനന്തപുരം ശ്രീകാര്യത്തുള്ള കേന്ദ്ര കിഴങ്ങ് വിള ഗവേഷണ കേന്ദ്രത്തിന്റെ യുടെ 60-ാമത് സ്ഥാപക ദിനാഘോഷം 2023 ജൂലൈ 22 ന് രാവിലെ 11 മണിക്ക് സംഘടിപ്പിക്കും. ഐ സി എ ആർ ഡയറക്ടർ ജനറലും കാർഷിക ഗവേഷണ & വിദ്യാഭ്യാസ വകുപ്പ്  സെക്രട്ടറിയുമായ ഡോ. ഹിമാൻഷു പാഠക്ക് പരിപാടി ഉദ്ഘാടനം ചെയ്യും. സി എം ഡി  പ്രതിരോധ ശേഷിയുള്ള മരച്ചീനി ഇനമായ ശ്രീ കാവേരി , അത്യുൽപാദന ശേഷിയുള്ള ചേമ്പ് ഇനങ്ങളായ ശ്രീ ഹീര , ശ്രീ ടെലിയ തുടങ്ങിയവ ചടങ്ങിൽ അദ്ദേഹം പുറത്തിറക്കും. വജ്ര ജൂബിലി ആഘോഷങ്ങളുടെ ഭാഗമായി ചടങ്ങിൽ കാർഷിക മേഖലയിലെ നൂതന സാങ്കേതിക വിദ്യ പരിചയപ്പെടുത്തുകയും ഗവേഷണ/ സാങ്കേതിക വിദ്യാ കൈമാറ്റത്തിനുള്ള ധാരണാപത്രങ്ങളുടെ വിതരണവും ഉണ്ടാകും. കിഴങ്ങ് വിള കൃഷിയിൽ മികവ് തെളിയിച്ച രാജ്യത്തുടനീളമുള്ള കർഷകരെ ആദരിക്കും. ഇതിനുപുറമെ ഐ സി എ ആർ/ സംസ്ഥാന സ്ഥാപനങ്ങൾ തുടങ്ങിയവ സംഘടിപ്പിക്കുന്ന പ്രദർശനവും ഒരുക്കിയിട്ടുണ്ട്. ഐ സി എ ആർ - സി ടി സി ആർ ഐ ഡയറക്ടർ ഡോ.ജി ബൈജു, സംസ്ഥാന കാർഷിക വകുപ്പ് ഡയറക്ടർ ശ്രീമതി കെ എസ് അഞ്ചു തുടങ്ങിയവർ ചടങ്ങിൽ പങ്കെടുക്കും.
NS
(Visitor Counter : 23
ഭൗമശാസ്ത്ര മന്ത്രാലയം
ആഴക്കടൽ സമുദ്ര ദൗത്യം  ഭൗമശാസ്ത്ര മന്ത്രാലയം 5 വർഷത്തേക്ക് 4077 കോടി രൂപ ചെലവിൽ നടപ്പാക്കുമെന്ന് കേന്ദ്ര മന്ത്രി ഡോ.ജിതേന്ദ്ര സിംഗ്
ന്യൂഡൽഹി, ആഗസ്റ്റ് 03, 2021
ആഴക്കടൽ ദൗത്യത്തിന്  5 വർഷത്തേക്ക് 4077 കോടി രൂപ ചെലവിൽ ഗവണ്മെന്റ് അംഗീകാരം നൽകിയതായി കേന്ദ്ര ഭൗമശാസ്ത്ര സഹമന്ത്രി ഡോ. ജിതേന്ദ്ര സിംഗ് പറഞ്ഞു.
ഇന്ന് രാജ്യസഭയിൽ ഒരു ചോദ്യത്തിനുള്ള രേഖാമൂലമുള്ള മറുപടിയിൽ, ആഴക്കടൽ സാങ്കേതികവിദ്യയുടെ വികസനത്തിന് ഊന്നൽ നൽകിക്കൊണ്ട്, വിവിധ മന്ത്രാലയങ്ങളും വകുപ്പുകളും ചേർന്നുള്ള ദൗത്യമാണിതെന്ന് മന്ത്രി വ്യക്തമാക്കി..6000 മീറ്റർആഴത്തിൽ ആളുകളെ വഹിക്കാൻ ശേഷിയുള്ള അന്തർവാഹിനി വികസനവും ഇതിൽ ഉൾപ്പെടുന്നു. ആഴക്കടൽ ഖനനം, ആഴക്കടൽ ധാതു വിഭവങ്ങൾ, സമുദ്ര ജൈവവൈവിധ്യം എന്നിവയുടെ പര്യവേക്ഷണം, സമുദ്ര പര്യവേക്ഷണത്തിനായി ഒരു ഗവേഷണ യാനം ഏറ്റെടുക്കൽ, ആഴക്കടൽ നിരീക്ഷണം, മറൈൻ ബയോളജിയിലെ ശേഷി വർദ്ധിപ്പിക്കൽ എന്നിവയ്ക്കും ഊന്നൽ നൽകുന്നു
ശാസ്ത്രീയ സെൻസറുകളും ഉപകരണങ്ങളും ഉപയോഗിച്ച് 3 ആളുകളെ, സമുദ്രത്തിൽ 6000 മീറ്റർ താഴ്ചയിലേക്ക് കൊണ്ടുപോകാൻ കഴിയുന്ന ഒരു അന്തർവാഹിനി വികസിപ്പിക്കാൻ പദ്ധതിയിട്ടിട്ടുണ്ട്. ദൗത്യത്തിന്റെ എല്ലാ ഘടകങ്ങളും 2021 ൽ ആരംഭിക്കും.
IE/SKY
റോഡ് ഗതാഗത, ഹൈവേ മന്ത്രാലയം
വിന്റേജ് മോട്ടോർ വാഹനങ്ങൾക്ക് പ്രത്യേക രജിസ്ട്രേഷൻ നൽകുന്നതിനുള്ള പ്രക്രിയയ്ക്ക് അന്തിമരൂപമായി
ന്യൂ ഡൽഹി, ജൂലൈ 18, 2021
 ആരംഭിക്കുന്നതിനുമൊപ്പം പുതിയ നിയമങ്ങൾ തടസ്സരഹിതമായ പ്രക്രിയ ഉറപ്പുവരുത്തുമെന്നും അദ്ദേഹം ട്വീറ്റ് ചെയ്തു.
രജിസ്ട്രേഷൻ പ്രക്രിയ സുഗമാക്കുന്നതിനായി കേന്ദ്ര ഉപരിതല ഗതാഗത-ഹൈവേ മന്ത്രാലയം സിഎംവിആർ 1989 ഭേദഗതി ചെയ്തു. ഭേദഗതിയുടെ പ്രധാന സവിശേഷതകൾ ഇനിപ്പറയുന്നു :
1) 50 വർഷത്തിലധികം പഴക്കമുള്ളതും, അവയുടെ യഥാർത്ഥ രൂപത്തിൽ പരിപാലിക്കുകയും, കാര്യമായ മാറ്റങ്ങൾക്ക് വിധേയമാകാതിരിക്കുകയും ചെയ്ത എല്ലാ ഇരുചക്ര-നാലുചക്ര വാഹനങ്ങളും വിന്റേജ് മോട്ടോർ വാഹനങ്ങളുടെ നിർവ്വചനത്തിൽ ഉൾപ്പെടും.
2) രജിസ്ട്രേഷൻ / റീ-രജിസ്ട്രേഷനുള്ള അപേക്ഷ, ഫോം 20 പ്രകാരം അനുവദിക്കും. ഇൻഷുറൻസ് പോളിസി, ഫീസ്, ഇറക്കുമതി ചെയ്ത വാഹനങ്ങളുടെ പ്രവേശന ബിൽ, ഇന്ത്യയിൽ ഇതിനകം രജിസ്റ്റർ ചെയ്തിട്ടുള്ള വാഹനത്തിന്റെ പഴയ ആർസി ബുക്ക് എന്നിവയും അപേക്ഷയോടൊപ്പം സമർപ്പിക്കണം.
3) ഫോം 23 എ പ്രകാരം 60 ദിവസത്തിനുള്ളിൽ സ്റ്റേറ്റ് രജിസ്റ്ററിംഗ് അതോറിറ്റി രജിസ്ട്രേഷൻ സർട്ടിഫിക്കറ്റ് നൽകും.
4) ഇതിനോടകം രജിസ്റ്റർ ചെയ്ത വാഹനങ്ങൾക്ക് അവയുടെ യഥാർത്ഥ രജിസ്ട്രേഷൻ നിലനിർത്താൻ കഴിയും. പുതിയ രജിസ്ട്രേഷനുള്ള രജിസ്ട്രേഷൻ മാർക്ക് ആയി “XX VA YY 8” ഉപയോഗിക്കും. VA എന്നത് വിന്റേജ്-നെ സൂചിപ്പിക്കുന്നു. XX എന്നത് സംസ്ഥാന കോഡും, YY എന്നത് രണ്ട് അക്ഷരങ്ങളുടെ ശ്രേണിയും, “8” എന്നത് സംസ്ഥാന രജിസ്റ്ററിംഗ് അതോറിറ്റി അനുവദിക്കുന്ന 0001 മുതൽ 9999 വരെയുള്ള ഏതെങ്കിലും ഒരു സംഖ്യയുമായിരിക്കും.
5) പുതിയ രജിസ്ട്രേഷന് 20,000 രൂപയും, റീ-രജിസ്ട്രേഷന് 5,000 രൂപയും ഫീസ് ഈടാക്കും.
6) പതിവ് / വാണിജ്യ ആവശ്യങ്ങൾക്കായി വിന്റേജ് മോട്ടോർ വാഹനങ്ങൾ റോഡുകളിൽ ഓടിക്കാൻ പാടില്ല.
പ്രധാനമന്ത്രിയുടെ ഓഫീസ്
കാനഡയിലെ പ്രതിപക്ഷ നേതാവ് ആന്ഡ്രൂ ഷീര് പ്രധാനമന്ത്രിയെ സന്ദര്ശിച്ചു
കാനഡയിലെ പ്രതിപക്ഷ നേതാവും കണ്സര്വേറ്റീവ് പാര്ട്ടി നേതാവുമായശ്രീ. ആന്ഡ്രൂ ഷീര് ന്യൂഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. 2015ല് തന്റെ കാനഡ സന്ദര്ശന വേളയിലാണ് ഇരുരാജ്യങ്ങളും തമ്മിലുള്ള ബന്ധം തന്ത്രപ്രധാന പങ്കാളിത്തത്തിലേക്ക് ഉയര്ത്തിയതെന്ന് അനുസ്മരിച്ച പ്രധാനമന്ത്രി, വിഭിന്ന മേഖലകളില് ഉഭയകക്ഷി സഹകരണം ശക്തിപ്പെടുത്തേണ്ടതിന്റെ പ്രാധാന്യം എടുത്ത് പറഞ്ഞു.
ഇരു രാജ്യങ്ങളും തമ്മിലുള്ള സുഹൃദ്ബന്ധങ്ങള് കൂടുതല് വികസിപ്പിക്കേണ്ടത് സംബന്ധിച്ച തന്റെ കാഴ്ചപ്പാട് ശ്രീ. ഷീര് പങ്കുവെച്ചു.
ഈ മാസം 13 വരെയുള്ള ശ്രീ. ഷീറിന്റെ ഇന്ത്യയിലെ സന്ദര്ശനം സുഖകരമാകട്ടെയെന്ന് പ്രധാനമന്ത്രി ആശംസിച്ചു.
(ND/MRD
റെയില്വേ മന്ത്രാലയം
മെയ് 25 വരെ 3274 ശ്രമിക് സ്പെഷ്യൽ ട്രെയിനുകൾ രാജ്യത്തൊട്ടാകെ സർവീസ് നടത്തി
ന്യൂഡൽഹി , മെയ് 26, 2020
2020 മെയ് 25 വരെ രാജ്യത്തൊട്ടാകെ 3274 ശ്രമിക് സ്പെഷ്യൽ ട്രെയിനുകൾ സർവീസ് നടത്തിയിട്ടുണ്ട്. ഈ ശ്രമിക് സ്പെഷ്യൽ ട്രെയിനുകളിലൂടെ 44 ലക്ഷത്തിലധികം പേർ സ്വന്തം സംസ്ഥാനങ്ങളിലെത്തി. മെയ് 25 ന് മാത്രം 223 ശ്രമിക് സ്പെഷ്യൽ ട്രെയിനുകൾ 2.8 ലക്ഷം യാത്രക്കാരെ അവരുടെ നാടുകളിലെത്തിച്ചു.
ഐആർസിടിസി 74 ലക്ഷത്തിലധികം സൗജന്യ ഭക്ഷണപൊതികളും ഒരു കോടിയിലധികം കുപ്പിവെള്ളവും യാത്രക്കാർക്ക് വിതരണം ചെയ്തു.
(ശ്രമിക് സ്പെഷ്യൽ ട്രെയിനു പുറമേ, ന്യൂഡൽഹിയുമായി ബന്ധിപ്പിക്കുന്ന 15 ജോഡി സ്പെഷ്യൽ ട്രെയിനുകൾ റെയിൽവേ ഓടിക്കുന്നുണ്ട്. ജൂൺ 1 മുതൽ 200 സ്ഥിരം ട്രെയിനുകൾ കൂടി ആരംഭിക്കാൻ പദ്ധതിയുണ്ട്
പ്രധാനമന്ത്രിയുടെ ഓഫീസ്
ജബൽപൂരിലെ പുരാതന സംഗ്രാം സാഗറിന്റെ പുനരുജ്ജീവനത്തിനായുള്ള ജനങ്ങളുടെ ശ്രമങ്ങളെ പ്രധാനമന്ത്രി അഭിനന്ദിച്ചു
ജബൽപൂരിലെ പുരാതന സംഗ്രം സാഗറിന്റെ പുനരുജ്ജീവനത്തിനായുള്ള ജനങ്ങളുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ജബൽപൂരിലെ പുരാതന സംഗ്രം സാഗറിന്റെ പുനരുജ്ജീവനത്തിനായി ജനങ്ങളുടെ ശ്രമദാനത്തിന് ഏറെ ശ്ലാഘനീയമാണെന്നും അദ്ദേഹം പറഞ്ഞു. ജനപ്രതിനിധികൾ, ജബൽപൂർ കളക്ടർ, മുനിസിപ്പൽ കമ്മീഷണർ എന്നിവർക്കൊപ്പം സംഗ്രാം സാഗറിന്റെ പരിസരം മോടിപിടിപ്പിക്കുന്നതിനായി സംഗ്രാം സാഗർ സന്ദർശിച്ചതായി പാർലമെന്റ് അംഗം ശ്രീ രാകേഷ് സിംഗ് അറിയിച്ച ജബൽപൂർ എംപിയുടെ ട്വീറ്റിനോട് പ്രതികരിക്കുകയായിരുന്നു ശ്രീ മോദി.
പ്രധാനമന്ത്രി ട്വീറ്റ് ചെയ്തു :
"ജബൽപൂരിലെ പുരാതന സംഗ്രം സാഗറിന്റെ പുനരുജ്ജീവനത്തിനായുള്ള ജനങ്ങളുടെ ശ്രമദാനത്തിന്റെ ഈ ശ്രമം വളരെ ശ്ലാഘനീയമാണ്."
പ്രധാനമന്ത്രിയുടെ ഓഫീസ്
പ്രധാനമന്ത്രി മൻ കി ബാത്തിന് ആശയങ്ങൾ ക്ഷണിക്കുന്നു
മൻ കി ബാത്തിന്റെ വരാനിരിക്കുന്ന ലക്കത്തിലേയ്ക്ക് തങ്ങൾക്ക് പ്രാധാന്യമുള്ള ആശയങ്ങളെയും വിഷയങ്ങളെയും കുറിച്ചുള്ള ചിന്തകൾ പങ്കിടാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളെ ക്ഷണിച്ചു. ആശയങ്ങൾ MyGov, Namo ആപ്പ് വഴി പങ്കിടാം അല്ലെങ്കിൽ സന്ദേശം റെക്കോർഡ് ചെയ്യാൻ 1800-11-7800 എന്ന നമ്പർ ഡയൽ ചെയ്യാം.
മൻ കി ബാത്തിന്റെ 88-ാം എപ്പിസോഡ് 2022 ഏപ്രിൽ 24-ന് പ്രക്ഷേപണം ചെയ്യും
MyGov-ന്റെ ക്ഷണം പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു :
താഴെത്തട്ടിൽ മാറ്റങ്ങളുണ്ടാക്കുന്നവരുടെ അസാധാരണമായ നേട്ടങ്ങൾ നാം ആഘോഷിക്കുന്നു. അത്തരം പ്രചോദനാത്മകമായ ജീവിതയാത്രകളെ കുറിച്ച് നിങ്ങൾക്കറിയാമോ? ഈ മാസം 24-ലെ പരിപാടിയ്ക്കായി അവ പങ്കിടുക. സന്ദേശം MyGov, NaMo App എന്നിവയിൽ എഴുതുക അല്ലെങ്കിൽ റെക്കോർഡ് ചെയ്യാൻ 1800-11-7800 ഡയൽ ചെയ്യുക. "
--ND--
(Through #MannKiBaat we celebrate the extraordinary feats of grassroots level change-makers. Do you know of such inspiring life journeys? Share them for this month’s programme on the 24th. Write on MyGov, NaMo App or dial 1800-11-7800 to record a message. https://t.co/z0uOm3WcTL
— Narendra Modi  April 8, 2022
പ്രധാനമന്ത്രിയുടെ ഓഫീസ്
ജാലിയന്വാലാബാഗ് സ്മാരകത്തിന്റെ നവീകരിച്ച സമുച്ചയം ഓഗസ്റ്റ് 28ന് പ്രധാനമന്ത്രി രാജ്യത്തിന് സമര്പ്പിക്കും
സ്മാരകത്തിലെ മ്യൂസിയം ഗാലറികളുടെ ഉദ്ഘാടനവും പ്രധാനമന്ത്രി നിര്വഹിക്കും
ജാലിയന്വാലാബാഗ് സ്മാരകത്തിന്റെ നവീകരിച്ച സമുച്ചയം 2021 ഓഗസ്റ്റ് 28ന് പ്രധാനമന്ത്രി ശ്രീ നരേന്ദ്ര മോദി രാജ്യത്തിനു സമര്പ്പിക്കും. വീഡിയോ കോണ്ഫറന്സിലൂടെ വൈകിട്ട് 6:25നാണു പരിപാടി. സ്മാരകത്തില് സജ്ജമാക്കിയ മ്യൂസിയം ഗാലറികളുടെ ഉദ്ഘാടനവും അദ്ദേഹം നിര്വഹിക്കും. സമുച്ചയം നവീകരിക്കാന് ഗവണ്മെന്റ് സ്വീകരിച്ച വികസന മുന്നൊരുക്കങ്ങളെക്കുറിച്ചും ഈയവസരത്തില് പ്രതിപാദിക്കും.
കൈക്കൊണ്ട നടപടികള് :
അധികമുള്ളതും ഉപയോഗശൂന്യവുമായ കെട്ടിടങ്ങള് അനുയോജ്യമായ രീതിയില് പുനരുപയോഗിച്ച് നാല് മ്യൂസിയം ഗാലറികള് സൃഷ്ടിച്ചു. ആ കാലഘട്ടത്തില് പഞ്ചാബില് നടന്ന സംഭവങ്ങളുടെ ചരിത്രപരമായ മൂല്യം വെളിവാക്കുന്നവയാണ് ഈ ഗാലറികള്. ഇതിനായി പ്രൊജക്ഷന് മാപ്പിംഗും 3ഡി വിവരണവും ചിത്ര-ശില്പ്പ ഇന്സ്റ്റലേഷനുകളും ഉള്പ്പെടുന്ന ഓഡിയോ-വിഷ്വല് സാങ്കേതികവിദ്യയാണ് ഉപയോഗിച്ചിരിക്കുന്നത്.
1919 ഏപ്രില് 13ന് നടന്ന സംഭവങ്ങള് പ്രദര്ശിപ്പിക്കാനായി സൗണ്ട് & ലൈറ്റ് ഷോയും സജ്ജീകരിച്ചിട്ടുണ്ട്.
നിരവധി വികസന നടപടികളാണ് സമുച്ചയത്തില് കൈക്കൊണ്ടിട്ടുള്ളത്. പഞ്ചാബിന്റെ പ്രാദേശിക വാസ്തുവിദ്യാ ശൈലിയുമായി സമന്വയിപ്പിച്ച് വിശാലമായ തോതിലാണ് പൈതൃക പുനരുദ്ധാരണ പ്രവര്ത്തനങ്ങള് നടത്തിയത്. രക്തസാക്ഷിക്കിണര് പുനഃസ്ഥാപിക്കുകയും ചെയ്തു. ബാഗിന്റെ ഹൃദയമായ ജ്വാല സ്മാരകം നന്നാക്കുകയും പുനഃസ്ഥാപിക്കുകയും ചെയ്തു. ജലാശയം താമരക്കുളമാക്കി മാറ്റുകയും നടപ്പാതകള് ഉപയോഗയോഗ്യമാക്കുന്നതിനായി വിശാലമാക്കി മാറ്റുകയും ചെയ്തു.
പുതിയതും നൂതനവുമായ നിരവധി സൗകര്യങ്ങള് കൂട്ടിച്ചേര്ത്തു. അനുയോജ്യമായ അടയാളങ്ങളോടെ സഞ്ചരിക്കാനുള്ള പാതകള്, തന്ത്രപ്രധാനമേഖലകളില് ദീപാലങ്കാരം, തദ്ദേശസസ്യങ്ങളുപയോഗിച്ചുള്ള ലാന്റ്സ്കേപ്പിംഗും ഹാര്ഡ്സ്കേപ്പിംഗും, പൂന്തോട്ടത്തിലുടനീളം ശബ്ദസംവിധാനം എന്നിവ ഇതില് ഉള്പ്പെടും. കൂടാതെ, സാല്വേഷന് ഗ്രൗണ്ട്, അമര് ജ്യോത്, ഫ്ളാഗ് മസ്ത് എന്നിവയ്ക്കായി പുതിയ മേഖലകളും വികസിപ്പിച്ചെടുത്തിട്ടുണ്ട്.
കേന്ദ്ര സാംസ്കാരിക മന്ത്രി, കേന്ദ്ര ഭവന-നഗരകാര്യ മന്ത്രി, സാംസ്കാരിക സഹമന്ത്രിമാര്, പഞ്ചാബ് ഗവര്ണറും മുഖ്യമന്ത്രിയും, ഹരിയാന, ഉത്തരാഖണ്ഡ്, ഹിമാചല് പ്രദേശ് മുഖ്യമന്ത്രിമാര്; പഞ്ചാബില് നിന്നുള്ള ലോക്സഭാ, രാജ്യസഭാ എംപിമാര്, ജാലിയന്വാലാബാഗ് നാഷണല് മെമ്മോറിയല് ട്രസ്റ്റിലെ അംഗങ്ങള് എന്നിവരും ചടങ്ങില് പങ്കെടുക്കും.
ആഭ്യന്തരകാര്യ മന്ത്രാലയം
ദേശീയ ദുരന്ത നിവാരണ ഫണ്ടിലേക്ക്  വ്യക്തികളിൽ നിന്നോ സ്ഥാപനങ്ങളിൽ നിന്നോ ഉള്ള സംഭാവനകൾ കേന്ദ്ര സർക്കാർ സ്വാഗതം ചെയ്യുന്നു
ദുരന്തനിവാരണ നിയമം 2005 ന്റെ 46   വകുപ്പ് പ്രകാരം ദുരന്തനിവാരണ പ്രവർത്തനങ്ങൾക്കായി ദേശീയ ദുരന്ത നിവാരണ ഫണ്ടിലേക്ക്  വ്യക്തികളിൽ നിന്നോ സ്ഥാപനങ്ങളിൽ നിന്നോ സംഭാവനയോ ഗ്രാന്റോ സ്വീകരിക്കുന്നതിനുള്ള മാനദണ്ഡങ്ങൾ കേന്ദ്ര സർക്കാർ നിശ്ചയിച്ചു പുറത്തിറക്കി.
ഇതനുസരിച്ച് ഏതെങ്കിലും വ്യക്തിക്കോ സ്ഥാപനത്തിനോ ഇനിപ്പറയുന്ന ഏതെങ്കിലുംമാർഗ്ഗങ്ങളിലൂടെ
ദേശീയ ദുരന്ത നിവാരണ ഫണ്ടിലേക്ക് സംഭാവനയോ ഗ്രാന്റോ നൽകാവുന്നതാണ്:
ചെക്കുകൾ, ഡ്രാഫ്റ്റുകൾ മുതലായ ബാങ്കിങ് സേവനങ്ങൾ വഴി സംഭാവന നൽകാവുന്ന വിധം : “പി.എ.ഒ. , എം.എച്ച്.എ. ന്യൂഡൽഹി എന്ന വിലാസത്തിലാണ് ഇവ എടുക്കേണ്ടതും അയക്കേണ്ടതും. സംഭാവനയായി നൽകുന്ന ചെക്കുകൾ, ഡ്രാഫ്റ്റുകൾ, എന്നിവയുടെ പുറകിലായി "Contributions/ Grants to NDRF” എന്ന് അയക്കുന്ന വ്യക്തി രേഖപ്പെടുത്തേണ്ടതാണ്.
ആർ.ടി.ജി.എസ്. / നെഫ്റ്റ് / യു.പി.ഐ. വഴിയുള്ള സംഭാവനകൾ : ആർ.ടി.ജി.എസ്. / നെഫ്റ്റ് / യു.പി.ഐ. വഴി സംഭാവനകൾ നൽകാവുന്നതാണ്. സ്റ്റേറ്റ് ബാങ്ക് ഓഫ് ഇന്ത്യ, സെൻട്രൽ സെക്റ്റ് ബ്രാഞ്ച്, ന്യൂഡൽഹി,അക്കൗണ്ട് നമ്പർ 10314382194, IFSC കോഡ് : SBIN0000625, വഴി ദുരന്ത നിവാരണ ഫണ്ടിലേക്കുള്ള സംഭാവന അല്ലെങ്കിൽ ഗ്രാന്റ് എന്ന് സൂചിപ്പിച്ച് ഇത് വഴി തുക കൈമാറാവുന്നതാണ്.
സർക്കാരിന്റെ https://bharatkosh.gov.in എന്ന ഭാരത് കോശ് പോർട്ടൽ വഴി നെറ്റ് ബാങ്കിംഗ്, ഡെബിറ്റ് കാർഡുകൾ, ക്രെഡിറ്റ് കാർഡുകൾ, യു,പി.ഐ. മാർഗ്ഗങ്ങൾ ഉപയോഗിച്ചും തുക കൈമാറാവുന്നതാണ്.
ഇതിനായി https://bharatkosh.gov.in എന്ന ഭാരത് കോശ് പോർട്ടലിന്റെ ഹോം പേജിലെ “Quick Payment” ഓപ്ഷനിൽ ക്ലിക്കുചെയ്യുക.
അടുത്ത പേജിൽ പ്രവേശിക്കുമ്പോൾ മന്ത്രാലയം “HOME AFFAIRS” എന്നും ഉദ്ദേശ്യം “Contributions/ Grants to NDRF” എന്നും തിരഞ്ഞെടുക്കുക, ഇത്തരത്തിലുള്ള പണമടയ്ക്കലിനായി വെബ്സൈറ്റ് തന്നെ കൂടുതൽ മാർഗ്ഗനിർദ്ദേശങ്ങൾ നൽകുന്നതായിരിക്കും.
മന്ത്രിസഭ
നികുതി പിരിവിനെ സഹായിക്കുന്നതിനും വിവരങ്ങള് കൈമാറ്റംചെയ്യുന്നതിനും ബ്രൂണേ ദാറുസലാമുമായി ഇന്ത്യ ഒപ്പിട്ടതും സാധൂകരിച്ചതുമായ കരാറിന് മന്ത്രിസഭയുടെ അംഗീകാരം
ഇന്ത്യയും ബ്രൂണേയ് ദാറുസലാമും തമ്മില് നികുതിപിരിവുമായി ബന്ധപ്പെട്ട് സഹായത്തിനും വിവരങ്ങള് കൈമാറുന്നതിനും വേണ്ടി ഒപ്പിടുകയും സാധൂകരിക്കുകയും ചെയ്ത കരാറിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന മന്ത്രിസഭായോഗം അംഗീകാരം നല്കി.
വിശദാംശങ്ങള്
1) ഇന്ത്യയിലേയും ബ്രൂണേ ദാറുസലാമിലേയും ഈ കരാറില് ഉള്പ്പെടുന്ന നികുതിയുമായി ബന്ധപ്പെട്ട കാര്യങ്ങളില് ബന്ധപ്പെട്ട രാജ്യങ്ങളിലെ ഭരണത്തിനും നടത്തിപ്പിനും ആവശ്യമായ വിവരങ്ങള് കൈമാറി സഹായിക്കുന്നതിന് വേണ്ട അധികാരം ഈ കരാറിലൂടെ അര്ഹരായ ഉദ്യോഗസ്ഥര്ക്ക് ലഭിക്കും.
2. ഈ കരാറിന്റെ അടിസ്ഥാനത്തില് ലഭിക്കുന്ന വിവരങ്ങള് രഹസ്യമായി സൂക്ഷിക്കുകയും ഈ കരാറുമായി ബന്ധപ്പെട്ട നികുതി കാര്യങ്ങളുടെ വിലയിരുത്തല്, ശേഖരിക്കല്, നടപ്പാക്കല്, നിയമനടപടികള് സ്വീകരിക്കല് എന്നിവ അപ്പീലുകള് പരിഗണിക്കുന്ന വ്യക്തികള് അല്ലെങ്കില് അധികാരികള്ക്ക് മുമ്പാകെ മാത്രമേ ഇവ അറിയിക്കാന് പാടുള്ളു. വിവരങ്ങള് നല്കുന്ന രാജ്യത്തിന്റെ അധികാരികളുടെ മുമ്പാകെയുള്ള രേഖാമൂലമുള്ള അനുമതിയുടെ അടിസ്ഥാനത്തലും വിവരങ്ങള് ഏതൊരു വ്യക്തിക്കും, സ്ഥാപനത്തിനും അധികാരിക്കും നിയമസംവിധാനത്തിനും മുന്നില് തുറന്നുകാട്ടാം.
3) കേസിന്റെ തരമനുസരിച്ച് ഇന്ത്യയും ബ്രൂണേയും തമ്മില് സ്വാഭാവികമായി തന്നെ വിവരങ്ങള് കൈമാറുന്നതിനുള്ള വ്യവസ്ഥയും കരാറിലൂടെ ലഭിക്കുന്നു.
4) രണ്ടു രാജ്യങ്ങളും തമ്മില് അവകാശപ്പെടുന്ന നികുതി പിരിക്കുന്നതിന് സഹായിക്കാനും ഈ കരാറിലൂടെ സാധിക്കും.
5) കരാറിന്റെ അടിസ്ഥാനത്തില് അംഗീകരിച്ച നടപടിക്രമങ്ങളില് എന്തെങ്കിലും അഭിപ്രായവ്യത്യാസങ്ങളുണ്ടെങ്കില് അത് പരസ്പരം പരിഹരിക്കുന്നതിനുള്ള നടപടിക്രമവും ഈ കരാര് ലഭ്യമാക്കുന്നുണ്ട്.
6) കരാറില് ഏര്പ്പെട്ട രണ്ടു രാജ്യങ്ങളുടെയും ബന്ധപ്പെട്ട നിയമങ്ങളുടെ അടിസ്ഥാനത്തിലുള്ള നടപടിക്രമങ്ങള് പൂര്ത്തിയായി വിജ്ഞാപനമിറക്കുന്ന ദിവസം മുതല് ഈ കരാര് നിലവില് വരും.
ഇന്ത്യയും ബ്രൂണേയും തമ്മില് നികുതികാര്യങ്ങളിലുള്ള വിവരങ്ങളുടെ കൈമാറ്റത്തിന് ഈ കരാര് വേഗത വര്ദ്ധിപ്പിക്കും. ഇത് നികുതിവെട്ടിപ്പും നികുതി ഒടുക്കാതിരിക്കലും ഇല്ലാതാക്കും. രണ്ടു രാജ്യങ്ങളും തമ്മില് അവകാശപ്പെടുന്ന നികുതിപിരിവിന് സഹായിക്കുന്നതിനും ഇത് വഴിയൊരുക്കും.
ഇന്നത്തെ രീതിയില് കരാറിന് ഒരു സാമ്പത്തികബാദ്ധ്യതയും ഇല്ല. കരാറിന്റെ 9-ാം വ്യവസ്ഥപ്രകാരം അനിതരസാധാരണമായി ചെലവ് 500 യു.എസ്. ഡോളറില് കവിയുകയാണെങ്കില് അത് ഇന്ത്യാഗവണ്മെന്റ് വഹിക്കും. മറ്റ് നികുതി വിവരകൈമാറ്റ കരാറുകളിലും ഇന്ത്യയ്ക്ക് ഇത്തരമൊരു വ്യവസ്ഥയുണ്ട്.
പശ്ചാത്തലം
നികുതിവെട്ടിപ്പ് തടയുന്നതിനും, ആദായനികുതി നിയമം 1961 പ്രകാരം ആദായനികുതി ഈടാക്കുന്നതിനും വേണ്ടി ഏതെങ്കിലും വിദേശരാജ്യവുമായോ, പ്രത്യേക ഭൂപ്രദേശവുമായോ കരാറുകളില് ഏര്പ്പെടാന് 1961ലെ ആദായനികുതിനിയമത്തിലെ 90-ാം വകുപ്പ് പ്രകാരം കേന്ദ്ര ഗവണ്മെന്റിനെ ചുമതലപ്പെടുത്തിയിട്ടുണ്ട്. 2017 ജനുവരി 10,11 തീയതികളില് നികുതിയുമായി ബന്ധപ്പെട്ട വിവരങ്ങള് കൈമാറുന്നതിനുള്ള കരാറില് ഏര്പ്പെടുന്നതിനുള്ള കൂടിയാലോചനകള് നടന്നിരുന്നു. അതിന്റെ തുടര്ച്ചയെന്നോണമാണ് ഇന്ത്യാ ഗവണ്മെന്റും ബ്രൂണേ ദാറുസലാമും കരാറിന്റെ ഉള്ളടക്കത്തില് യോജിപ്പിലെത്തിയത്.
PSR MRD –393
ശാസ്ത്ര സാങ്കേതിക മന്ത്രാലയം
അന്താരാഷ്ട്ര ശാസ്ത്ര സാഹിത്യ മേള - വിഗ്യാനിക , ശ്രീനിവാസ രാമാനുജന്റെ ജന്മ വാർഷികത്തോട് അനുബന്ധിച്ച് സംഘടിപ്പിച്ചു
സി എസ് ഐ ആർ - എൻ ഐ എസ് സി എ ഐ ആർ,കേന്ദ്ര ഭൗമശാസ്ത്ര മന്ത്രാലയം, വിജ്ഞാന ഭാരതി എന്നിവ സംയുക്തമായി അന്താരാഷ്ട്ര ശാസ്ത്രസാഹിത്യ മേള വിഗ്യാനിക -യുടെ ഉദ്ഘാടന സമ്മേളനം സംഘടിപ്പിച്ചു. ശ്രീനിവാസ രാമാനുജന്റെ ജന്മവാർഷികത്തോടനുബന്ധിച്ച്, ഇന്ത്യ അന്താരാഷ്ട്ര ശാസ്ത്ര മേള യുടെ ഉദ്ഘാടന ദിനമായ ഇന്നലെ വെർച്യുൽ പ്ലാറ്റ്ഫോം വഴിയാണ് പരിപാടി സംഘടിപ്പിച്ചത്.
വനിതാ ശാസ്ത്രജ്ഞരുടെയും സംരംഭകരുടെയും കോൺക്ലേവിന്റെ ഉദ്ഘാടന സെഷനിൽ, കേന്ദ്ര മന്ത്രി ശ്രീമതി സ്മൃതി ഇറാനി വിശിഷ്ടാതിഥിയായി പങ്കെടുത്തു. തെലങ്കാന ഗവർണർ ഡോ. തമിഴിസൈ സൗന്ദരരാജൻ മുഖ്യാതിഥിയായിരുന്നു.
'ഇന്ത്യൻ ശാസ്ത്രത്തിന്റെ ചരിത്രം' പരിപാടിയിൽ കേരള ഗവർണർ ശ്രീ ആരിഫ് മുഹമ്മദ് ഖാൻ വിശിഷ്ടാഥിതിയായി പങ്കെടുത്തു.
ഇന്ത്യ അന്താരാഷ്ട്ര ശാസ്ത്രമേളയിൽ 'ജലം' പരിപാടിയിൽ കേന്ദ്ര ജലശക്തി വകുപ്പ് മന്ത്രി ശ്രീ ഗജേന്ദ്ര സിംഗ് ശെഖാവത്ത് മുഖ്യാതിഥിയായിരുന്നു.
ഇന്ത്യ അന്താരാഷ്ട്ര ശാസ്ത്ര മേളയോടനുബന്ധിച്ച്, വിദ്യാർത്ഥികളുടെ സയൻസ് വില്ലേജ് പരിപാടിയും ഉദ്ഘാടനം ചെയ്തു. ജനകീയ ശാസ്ത്ര പ്രഭാഷണങ്ങൾ, ലളിതമായ പ്രദർശനങ്ങളുടെ സഹായത്തോടെ ജൈവശാസ്ത്ര പഠന സെഷൻ എന്നിവ നടന്നു. ഇവയിൽ നിരവധി വിദ്യാർത്ഥികളും വിദഗ്ധരും പങ്കെടുത്തു.
ഇന്ത്യ അന്താരാഷ്ട്ര ശാസ്ത്ര മേളയുടെ ആദ്യദിനം നിരവധി പരിപാടികൾ സംഘടിപ്പിച്ചിരുന്നു. പാരമ്പര്യ കലാ കരകൗശലമേള, അന്താരാഷ്ട്ര ശാസ്ത്ര ചലച്ചിത്രോത്സവം, നവയുഗ സാങ്കേതികവിദ്യ പ്രദർശനം തുടങ്ങിയവ ഇതിൽ ഉൾപ്പെടുന്നു.
ഇന്നലെയാണ്  ആറാമത് ഇന്ത്യ അന്താരാഷ്ട്ര ശാസ്ത്രോത്സവം ആരംഭിച്ചത്. ഇന്ത്യയിലെ ഏറ്റവും വലിയ ശാസ്ത്രമേളയുടെ നാല് ദിവസം നീണ്ടു നിൽക്കുന്ന പരിപാടിയിൽ വിദഗ്ധർ, വിശിഷ്ട വ്യക്തികൾ, പൊതുജനങ്ങൾ എന്നിവർ പങ്കെടുക്കും. കോവിഡ് മഹാമാരി മൂലം ഇത്തവണ പരിപാടി ഓൺലൈനായാണ് സംഘടിപ്പിച്ചിരിക്കുന്നത്.
ആരോഗ്യ, കുടുംബക്ഷേമ മന്ത്രാലയം
ഇതുവരെ 201.15 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 27, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 201.15 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
6.51 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
ജാർഖണ്ഡിലെ ലത്തേഹാർ ദുരന്തത്തിൽ പ്രധാനമന്ത്രി അനുശോചിച്ചു
പ്രധാനമന്ത്രി ശ്രീ നരേന്ദ്ര മോദി ജാർഖണ്ഡിലെ ലത്തേഹാർ ജില്ലയിൽ മുങ്ങി മരണത്തിൽ അതീവ ദുഖം രേഖപ്പെടുത്തി
പ്രധാനമന്ത്രി ഓഫീസ് ട്വീറ്റ് ചെയ്തു;
"ജാർഖണ്ഡിലെ ലത്തേഹാർ ജില്ലയിൽ മുങ്ങി യുവാക്കളുടെ ജീവൻ നഷ്ടപ്പെട്ടതിൽ ഞെട്ടിപ്പോയി. ദു ഖത്തിന്റെ ഈ മണിക്കൂറിൽ, ദുരിതമനുഭവിക്കുന്ന കുടുംബങ്ങൾക്ക് അനുശോചനം: പ്രധാനമന്ത്രി നരേന്ദ്രമോദി"
(
പ്രധാനമന്ത്രിയുടെ ഓഫീസ്
ലോക അത്ലറ്റിക്സ് അണ്ടർ 20 നെയ്റോബി -2021 ലെ മെഡലുകൾ ജേതാക്കളായ കായിക താരങ്ങൾക്ക് പ്രധാനമന്ത്രിയുടെ അഭിനന്ദനം
ലോക അത്ലറ്റിക്സ് അണ്ടർ 20 നെയ്റോബി -2021 ൽ മെഡലുകൾ നേടിയ കായികതാരങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"വേഗതയും വിജയവും വർദ്ധിക്കുന്നു ! ലോക അത്ലറ്റിക്സ് അണ്ടർ 20 നെയ്റോബി -2021 ൽ 2 വെള്ളി മെഡലുകളും ഒരു വെങ്കല മെഡലും നേടിയ നമ്മുടെ അത്ലറ്റുകൾക്ക് അഭിനന്ദനങ്ങൾ.
(